Latvijas Republikas Izglītības un zinātnes ministrijas

un Francijas Republikas Eiropas lietu un ārlietu ministrijas

*Hubert Curien* partnerības programmas “Osmoze”

2025.gada projektu konkursa nolikuma

3.pielikums

**Eksperta interešu konflikta neesamības un konfidencialitātes apliecinājums**

Par interešu konfliktu tiek uzskatītas šādas situācijas:

1. Eksperts ir dalībnieks kādā no starptautiskās sadarbības programmas konkursā iesniegtajiem projektiem;
2. Iepriekšējo piecu gadu laika eksperts ir bijis iesaistīts zinātniskajā sadarbībā ar projekta dalībniekiem. Zinātniskā sadarbība ietver kopēju zinātnisku publikāciju līdzautorību, šī vai citu projektu konkursu kopēju projektu iesniegumus, dalību kopējos projektos vai cita veida sadarbību;
3. Iepriekšējo desmit gadu laikā eksperts bija kāda projekta dalībnieka zinātniskais vadītājs;
4. Eksperts ir tuvās personiskās attiecībās, ieskaitot ģimenes attiecības vai netiešās personīgās attiecībās (piemēram, ar projekta dalībnieka līdzstrādnieku vai ģimenes radinieku) ar projekta dalībnieku;
5. Eksperts ir situācijā, kurā var gūt tiešu vai netiešu finansiālu labumu no projekta sekmīgas vai nesekmīgas realizācijas, vai gūt finansiālu labumu no pieejas projekta iesniegumam;
6. Ekspertam ir bijis vai pašreiz ir personīgs konflikts ar projekta dalībnieku;
7. Eksperts un projekta dalībnieks ir bijis pēdējo trīs gadu laikā vai pašreiz darbojas vienā organizācijā (ieskaitot komisijas, paneļus, padomes vai cita veida organizatoriskās struktūras).

Piekrītot piedalīties projekta izvērtēšanā, eksperts apņemas ievērot šādas konfidencialitātes prasības:

1. Jebkura ekspertam nodotā informācija var tikt izmantota vienīgi projekta izvērtēšanas mērķim. Šī informācija, kā arī eksperta sagatavotais projekta novērtējums, nevar tikt atklāts trešajām personām;
2. Eksperts nodrošina, ka visa dokumentācija un informācija, kas attiecas uz projekta novērtēšanu drukātā vai elektroniskā formā tiek uzglabāta drošā veidā un tiks iznīcināta pēc novērtēšanas procesa beigām;
3. Tā kā projekta novērtējums tiks nosūtīts projekta iesniedzējam, tā novērtējums nedrīkst saturēt informāciju, kas ļautu noteikt eksperta identitāti.

Es \_\_\_\_\_\_\_\_\_\_\_\_\_\_\_ (eksperta vārds, uzvārds) esmu iepazinies un izvērtējis visus iepriekš nosauktos interešu konflikta veidus. Es apliecinu, ka man nav interešu konflikta un uzņemos pakļauties iepriekš nosauktajām konfidencialitātes prasībām.

Apliecinājums ir sastādīts latviešu valodā uz 1 (vienas) lappuses un parakstīts ar drošu elektronisko parakstu un satur laika zīmogu.

*Datums skatāms laika zīmogā* \_\_\_\_\_\_\_\_\_\_\_\_\_\_\_\_\_\_\_\_\_

(vārds, uzvārds)